marsh-mellow/hindi_wikipedia huggingface dataset:
पद्मासन में विराजमान महादेव

पंचाक्षर स्तोत्र (संस्कृत: श्रीशिवपंचाक्षरस्तोत्रम्) एक स्तोत्र है। स्तोत्र संस्कृत साहित्य में किसी देवी-देवता की स्तुति में लिखे गये काव्य को कहा जाता है। इस स्तोत्र में शिव जी की प्रार्थना की गई है।
ॐ नम: शिवाय पर निर्धारित यह श्लोक संग्रह अत्यंत मनमोहक रूप से शिवस्तुति कर रहा है।

परमपूज्य श्री शिवावतार आदिशंकराचार्य जी महाराज।

इस स्तोत्र के रचयिता श्री आदि शंकराचार्य जी हैं जो महान शिव भक्त, अद्वैतवादी, एवं धर्मचक्रप्रवर्तक थे। सनातनी ग्रंथ एवं विद्वानों के अनुसार वे भगवान शिव के अवतार थे। इनके विषय में कहते हैं।..
अष्टवर्षेचतुर्वेदी, द्वादशेसर्वशास्त्रवित्
षोडशेकृतवान्भाष्यम्द्वात्रिंशेमुनिरभ्यगात्
अर्थात्, आठ वर्ष की आयु में चारों वेदों में निष्णात हो गए, बारह वर्ष की आयु में सभी शास्त्रों में पारंगत, सोलह वर्ष की आयु में शांकरभाष्य तथा बत्तीस वर्ष की आयु में शरीर त्याग दिया।

 स्तोत्र एवं भाषांतर 

इस स्तोत्र के पाँचों श्लोकों में क्रमशः न, म, शि, वा और य है अर्थात् नम: शिवाय। यह पूरा स्तोत्र शिवस्वरूप है।

 नागेंद्रहाराय त्रिलोचनाय भस्मांगरागाय महेश्वराय।
 नित्याय शुद्धाय दिगम्बराय तस्मै "न" काराय नमः शिवाय॥

हे महेश्वर! आप नागराज को हार स्वरूप धारण करने वाले हैं। हे (तीन नेत्रों वाले) त्रिलोचन, आप भस्म से अलंकृत, नित्य (अनादि एवं अनंत) एवं शुद्ध हैं। अम्बर को वस्त्र समान धारण करने वाले दिगम्बर शिव, आपके 'न' अक्षर द्वारा जाने वाले स्वरूप को नमस्कार है।

 मंदाकिनी सलिल चंदन चर्चिताय नंदीश्वर प्रमथनाथ महेश्वराय।
 मंदारपुष्प बहुपुष्प सुपूजिताय तस्मै "म" काराय नमः शिवाय॥

चन्दन से अलंकृत, एवं गंगा की धारा द्वारा शोभायमान, नन्दीश्वर एवं प्रमथनाथ के स्वामी महेश्वर आप सदा मन्दार एवं बहुदा अन्य स्रोतों से प्राप्त पुष्पों द्वारा पूजित हैं। हे शिव, आपके 'म' अक्षर द्वारा जाने वाले रूप को नमन है।

 शिवाय गौरी वदनाब्जवृंद सूर्याय दक्षाध्वरनाशकाय।
 श्री नीलकण्ठाय वृषध्वजाय तस्मै "शि" काराय नमः शिवाय॥

हे धर्मध्वजधारी, नीलकण्ठ, शि अक्षर द्वारा जाने जाने वाले महाप्रभु, आपने ही दक्ष के दम्भ यज्ञ का विनाश किया था। माँ गौरी के मुखकमल को सूर्य समान तेज प्रदान करने वाले शिव, आपके 'शि' अक्षर से ज्ञात रूप को नमस्कार है।

 वसिष्ठ कुम्भोद्भव गौतमार्य मुनींद्र देवार्चित शेखराय।
 चंद्रार्क वैश्वानर लोचनाय तस्मै "व" काराय नमः शिवाय॥

देवगण एवं वसिष्ठ , अगस्त्य, गौतम आदि मुनियों द्वारा पूजित देवाधिदेव! सूर्य, चन्द्रमा एवं अग्नि आपके तीन नेत्र समान हैं। हे शिव !! आपके 'व' अक्षर द्वारा विदित स्वरूप को नमस्कार है।

 यक्षस्वरूपाय जटाधराय पिनाकहस्ताय सनातनाय।
 दिव्याय देवाय दिगम्बराय तस्मै "य" काराय नमः शिवाय॥

हे यक्ष स्वरूप, जटाधारी शिव आप आदि, मध्य एवं अंत रहित सनातन हैं। हे दिव्य चिदाकाश रूपी अम्बर धारी शिव !! आपके 'य' अक्षर द्वारा जाने जाने वाले स्वरूप को नमस्कार है।

 पंचाक्षरमिदं पुण्यं यः पठेत् शिव सन्निधौ।
 शिवलोकमवाप्नोति शिवेन सह मोदते॥

जो कोई भगवान शिव के इस पंचाक्षर मंत्र का नित्य उनके समक्ष पाठ करता है वह शिव के पुण्य लोक को प्राप्त करता है तथा शिव के साथ सुखपूर्वक निवास करता है।

॥ इति श्रीमच्छंकराचार्यविरचितं श्रीशिवपंचाक्षरस्तोत्रं सम्पूर्णम् ॥

 इन्हें भी देखें 
 आदि शंकराचार्य
 भज गोविन्दम्
 विवेक चूडामणि
 भवान्यष्टकम्
शिव शतनाम
द्वादशज्योतिर्लिंग
श्री संकटनाशनं गणेश स्तोत्र 

 सन्दर्भ 

श्रेणी: हिन्दू धर्म

 बाहरी कड़ियाँ 
श्री शिव पंचाक्षर स्तोत्रम्

श्रेणी:स्तोत्र
श्री शिव मन्दिर मुज़फ़्फ़रपुर (   ), जिसे श्री महादेव मंदिर(  ) भी कहा जाता है, भारत के उत्तर प्रदेश राज्य के सहारनपुर ज़िले के मुज़फ़्रपुर नगर में स्थित शिवको समर्पित एक प्रमुख मन्दिर है। इसका निर्माण 1990 में करवाया था।
श्री शिवनायक शिवाला मंदिर

फूलपुर प्रयागराज

यह मंदिर प्रयागराज के फूलपुर मे स्थित है यह फूलपुर रेलवे स्टेशन से तकरीबन 200 मीटर दूर पर है। 
अंगूठाकारश्री शिवनायक शिवाला मंदिर फूलपुर प्रयागराज 

विवरण

मंदिर में भगवान शिव पंचमुखी रूप मे अपने परिवार के साथ विराजमान है। विष्णु भगवान लक्ष्मी माता श्री कृष्ण जी राधा माता बलदाऊ भैया श्री रामचन्द्र भगवान माता सीता लखन लाल और हनुमान जी दुर्गा मैया सरस्वती मैया विराजमान है ।

इतिहास

यह मंदिर तकरीबन 300 वर्ष पूर्व बनी थी। स्थानीय लोगों को भी नहीं पता कि यह मंदिर कितनी प्राचीन है । यह माना जाता है कि वरुणेश्वर महादेव मंदिर एवं पड़िला महादेव मंदिर के गुंबद एक साथ बनाए गए है क्योंकि तीनों मंदिर के गुंबद की कायाकल्प एक तरह है । यहां पहले एक सोने का त्रिशूल लगा था जो कि 24 दिसंबर 1984 में चोरी हो गया। कुछ वर्ष पहले यहां प्राकृतिक आकाशीय बिजली गिरी लेकिन वह त्रिशूल से टकराकर समाप्त हो गई इससे मंदिर का कोई नुकसान नहीं हुआ ।

उत्सव 

यहां शिवरात्रि हनुमान जयंती दीपावली भारत मिलाप रामनवमी बड़े धूमधाम से मनाया जाता है सावन में आज भीड़ लगी रहती हैं  शिवरात्रि में आसपास के गांव के लोग निशान चढ़ने आते है जन्माष्टमी पर श्रीकृष्ण का जन्मोत्सव बड़े ही धूमधाम सेमनया जाता है। प्रत्येक मंगलवार कीर्तन एवं शनिवार सुंदरकांड  का पाठ होता है। 

निर्माण

इस मंदिर के निर्माण के बारे में कहा जता है कि एक रूई बेचने वाले व्यक्ति ने अपने 1 दिन की कमाई से यह मंदिर बनवाई थी फिर स्थानीय लोगों ने समय-समय पर आवश्यकता अनुसार निर्माण कराया है।
श्री शिवसुब्रमण्य नादर कॉलेज ऑफ इंजीनियरिंग (एसएसएनसीई), जिसे लोकप्रिय रूप से एसएसएन कॉलेज ऑफ इंजीनियरिंग या बस एसएसएन के रूप में जाना जाता है, चेन्नई, तमिलनाडु, भारत में स्थित एक इंजीनियरिंग संस्थान है। यह शिव नादर द्वारा स्थापित अन्ना विश्वविद्यालय से संबद्ध एक स्वायत्त कॉलेज है।:...-. कॉलेज राष्ट्रीय प्रमाणन बोर्ड द्वारा आईएसओ 9001:2000 मानक के लिए प्रमाणित है।

मार्च 2018 में, कॉलेज को यूजीसी द्वारा स्वायत्त दर्जा दिया गया था।

सन्दर्भ
श्रीशैलम (श्री भ्रामराम्बिका मल्लिकार्जुन मंदिर नाम से भी जाना जाता है) नामक ज्योतिर्लिंग आंध्र प्रदेश के पश्चिमी भाग में कुर्नूल जिले के नल्लामल्ला जंगलों के मध्य श्री सैलम पहाडी पर स्थित है। यहाँ शिव की आराधना मल्लिकार्जुन नाम से की जाती है। मंदिर का गर्भगृह बहुत छोटा है और एक समय में अधिक लोग नही जा सकते। इस कारण यहाँ दर्शन के लिए लंबी प्रतीक्षा करनी होती है। स्कंद पुराण में श्री शैल काण्ड नाम का अध्याय है। इसमें उपरोक्त मंदिर का वर्णन है। इससे इस मंदिर की प्राचीनता का पता चलता है। तमिल संतों ने भी प्राचीन काल से ही इसकी स्तुति गायी है। कहा जाता है कि आदि शंकराचार्य ने जब इस मंदिर की यात्रा की, तब उन्होंने शिवनंद लहरी की रचना की थी। श्री शैलम का सन्दर्भ प्राचीन हिन्दू पुराणों और ग्रंथ महाभारत में भी आता है।

मल्लिकार्जुन, ब्रह्मरामबा 
 सन्दर्भ 

 बाहरी कड़ियाँ 
.. आधिकारिक जालस्थल
मंदिर के चित्र

श्रेणी:कर्नूलु जिला
श्रेणी:ज्योतिर्लिंग
श्रेणी:भारत के शिव मन्दिर
श्री श्री गणेश पागल सेवाश्रम मदारीपुर जिला के राजैर उपजिला में कादम्बरी में स्थित एक महत्वपूर्ण हिंदू तीर्थ स्थल है।  यह विशेष रूप से बंगाली हिंदुओं के लिए एक लोकप्रिय तीर्थ स्थल है।

गणेश पागल के अनुयायियों के लिए 
१९०५ (१३१२ बंगाबाद) में मदारीपुर के राजैर उपजिला के कादम्बरी दिघीरपार क्षेत्र में लगभग ३६५ बीघा भूमि पर गणेश पागल सेवाश्रम की स्थापना की गई थी।
श्री श्री गणेश पागल सेवाश्रम समाधि मंदिर गणेश पागल मूर्ति

 जगह 
श्री श्री गणेश पागल सेवाश्रम मदारीपुर जिला के राजैर उपजिला में कादंबरी बाजार के उत्तर-पूर्व कोने में स्थित है।  ढाका से ढाका-बरिसाल राष्ट्रीय राजमार्ग पार करके टेकरहाट तेमाथा से लगभग १२ किमी दूर इसका स्थान है।

 महत्त्व 
१५० साल पहले १३ संतों ने एक साथ मिलकर सेवाश्रम में १३ किलो चावल और १३ रुपये से कुंभ मेले का आयोजन किया था।  तभी से प्रतिवर्ष ज्येष्ठ मास की 13वीं तिथि को लगने वाले मेले की निरंतरता बनी हुई है।  श्री श्री गणेश पागल सेवाश्रम संघ के इस मेले को उपमहाद्वीप के सबसे बड़े कुंभ मेलों में से एक माना जाता है।  मेले का क्षेत्रफल करीब १६७ एकड़ यानी ९ वर्ग किलोमीटर के क्षेत्रफल में फैला हुआ है।  पहले यह मेला केवल एक दिन के लिए लगता था, लेकिन अब यह मेला लगभग एक सप्ताह तक चलता है। बांग्लादेश के अलावा, पश्चिम बंगाल के पूर्वी बर्दवान जिले के कटवा में भी गणेश पागल कुंभ मेला मनाया जाता है।
करीब १५० साल पुराने पारंपरिक कुंभ मेले में देश-विदेश से करीब १० लाख लोग जुटते हैं।  भारत, नेपाल और भूटान से भी कई लोगों ने इस कुंभ मेले में भाग लिया। जाति, पंथ और रंग से बेपरवाह होकर मेले में आने वाले लोगों का मानना है कि मेले में जाकर गणेश पागल मंदिर के दर्शन करने से हर तरह के संकट से मुक्ति मिल जाती है।

 आधारभूत संरचना 
गणेश पागल गुच्चा मंदिर आश्रम का मुख्य द्वार

आश्रम में कुल १०८ छोटे-बड़े मंदिर हैं।  हालाँकि, आश्रम के मुख्य द्वार से गुजरते हुए, आपको बगल में मंदिरों का एक समूह दिखाई देगा।  जहां एक साथ आठ एकीकृत मंदिर हैं।  वे हैं - लक्ष्मी नारायण मंदिर, दुर्गा मंदिर, श्री श्री राधा गोविंदा मंदिर, गौर निताई मंदिर, राम मंदिर, हरि मंदिर, अन्नपूर्णा मंदिर, मनसा मंदिर।

समाधि मंदिर के उत्तर में मनसा मंदिर और दक्षिण में शिव मंदिर है।  इसके अलावा पूर्व में श्मशान काली मंडी और पश्चिम में सरस्वती मंदिर है।

 और देखें 
 बांग्लादेश में धर्म
 बांग्लादेश में हिंदू धर्म

 बाहरी कड़ियाँ 
श्रेणी:बांग्लादेश में हिन्दू मन्दिर
श्रेणी:आश्रम
श्री श्री माँ भैरवी मंदिर भारत के असम राज्य के तेज़पुर शहर में स्थित एक हिन्दू मंदिर है। यह भराली नदी के समीप है।

 सन्दर्भ 

श्रेणी:असम में हिन्दू मन्दिर
श्रेणी:दुर्गा मंदिर
श्रेणी:तेज़पुर
श्री श्री राधा पार्थसारथी मंदिर जिसे आमतौर पर दिल्ली के इस्कॉन मंदिर के रूप में जाना जाता है भगवान कृष्ण और राधा पार्थसारथी के रूप में देवी राधा का एक प्रसिद्ध वैष्णव मंदिर है। मंदिर का उद्घाटन ५ अप्रैल १९९८ को भारत के तत्कालीन प्रधान मंत्री अटल बिहारी वाजपेयी ने दिल्ली के पूर्व मुख्यमंत्री साहिब सिंह वर्मा और सुषमा स्वराज की उपस्थिति में किया था। यह नई दिल्ली के पूर्वी कैलाश क्षेत्र में हरे कृष्ण पर्वत पर स्थित है जो नेहरू प्लेस के पास है।

 मंदिर परिसर 
अंगूठाकार जन्माष्टमी के दौरान मंदिर
इस्कॉन मंदिर अच्युत कानविंदे द्वारा अभिकल्पित एवं निर्मित है जो १९९३ में श्रील प्रभुपाद के अनुयायियों के लिए इस मंदिर परिसर के निर्माण के लिए एक निशुल्क आयोग को स्वीकार करने के लिए सहमत हुए। यह भारत के सबसे बड़े मंदिर परिसरों में से एक है। इसमें पुजारियों के लिए और सेवा प्रदान करने वालों के लिए कई कमरे शामिल हैं। मंदिर में ३७५ सीटों वाला एक सभागार भी है जिसका उपयोग सांस्कृतिक और धार्मिक कार्यों के लिए किया जाता है। इसके कई हॉल हैं जो इसके प्रशासन के उद्देश्यों और विभिन्न सेमिनारों के लिए उपयोग किए जाते हैं। यह चार व्यापक वर्गों में बाँटा गया है।

 भारत वैदिक सांस्कृतिक केंद्र की जय 
मंदिर परिसर में भारत का वैभव वैदिक सांस्कृतिक केंद्र है जो आगंतुकों और पर्यटकों के लिए प्रमुख हिंदू ग्रंथों के बारे में जानने के लिए एक लोकप्रिय गंतव्य है जो विभिन्न मल्टीमीडिया तकनीकों का उपयोग करके प्रस्तुत किए जाते हैं। इनमें निम्नलिखित तकनीकें शामिल हैं:

 भगवद्गीता एनिमेट्रोनिक्स - नाटकीय वर्णन, लेजर और परियोजनाओं के मिश्रण का उपयोग करते हुए यह शो आगंतुकों को भगवद्गीता की पांच प्रमुख अवधारणाओं, प्रकृति के तीन तरीकों और उसमें प्रस्तुत योग प्रणालियों को सीखने की अनुमति देता है।
 महाभारत अनुभव - एक लाइट एंड साउंड शो जो महाभारत की कहानी रेखा को प्रस्तुत करता है जो हजारों छंदों में संक्षिप्त रूप से फैली हुई है।
 रामायण आर्ट गैलरी - संयुक्त राज्य अमेरिका, रूस, भारत, ब्रिटेन के इस्कॉन के सदस्यों द्वारा चित्रित ३० से अधिक मूल तेल चित्रों का संग्रह।
 भागवत पुराण प्रदर्शनी - यह प्रदर्शनी वैष्णव परंपरा में सबसे महत्वपूर्ण पाठों में से एक को दृश्य प्रारूप में प्रस्तुत करती है।

 दुनिया की सबसे बड़ी पवित्र ग्रंथ 
द ग्लोरी ऑफ इंडिया वैदिक कल्चरल सेंटर में 'आश्चर्यजनक भगवद्गीता' है जो किसी भी विश्व धर्म के प्रमुख पाठ की सबसे बड़ी मुद्रित पुस्तक है। इतालवी मुद्रित 'आश्चर्यजनक भगवद्गीता', जिसका वजन ८०० किलोग्राम और माप २.८ मीटर से अधिक है, का अनावरण भारत के प्रधानमंत्री नरेंद्र मोदी द्वारा २६ फरवरी, २०१९ को त्रिदंडी संन्यासी गोपाल कृष्ण गोस्वामी और भारत के संस्कृति मंत्री डॉ महेश शर्मा की उपस्थिति में किया गया था।

 चित्रदीर्घा 

 यह सभी देखें 

 वैष्णव
 इस्कॉन मंदिर पटना
 इस्कॉन मंदिर विशाखापत्तनम
 गौड़ीय वैष्णववाद
 स्वयं भगवान
 दिल्ली
 नोएडा

 संदर्भ 

 बाहरी संबंध 

 इस्कॉन समाचार : इस्कॉन की आधिकारिक समाचार एजेंसी

श्रेणी:दिल्ली के हिन्दू मंदिर
श्रेणी:विकिडेटा पर उपलब्ध निर्देशांक
श्रेणी:कृष्ण मन्दिर
श्री श्री साहित्यमु  तेलुगू भाषा के विख्यात साहित्यकार श्री श्री द्वारा रचित एक कवितासंग्रह है जिसके लिये उन्हें सन् 1972 में तेलुगू भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत तेलुगू भाषा की पुस्तकें
श्री श्रीनिवास पेरुमाल मन्दिर या पेरुमाल मन्दिर () सिंगापुर के प्राचीनतम मन्दिरों में से एक है। यह सिंगापुर के 'लघु भारत' (लिटिल इण्डिया) क्षेत्र में स्थित है। इसके विशाल गोपुरम (२० मीटर ऊँचा) पर विष्णु के विभिन्न अवतार दर्शाए गए हैं। इस मन्दिर का निर्माण १८५५ में किया गया था किन्तु इसका गोपुरम अपेक्षाकृत नया है (१९६६ में निर्मित)। 

सन्दर्भ

इन्हें भी देखें
श्री सनातन श्रीनिवास पेरुमल मंदिर

श्रेणी:विश्व के हिन्दू मन्दिर
श्री श्याम लाल,भारत के उत्तर प्रदेश की प्रथम विधानसभा सभा में विधायक रहे।  1952 उत्तर प्रदेश विधान सभा चुनाव में इन्होंने उत्तर प्रदेश के गोंडा जिले के 276 - उतरौला (उत्तर) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:276 - उतरौला (उत्तर) के विधायक
श्रेणी:गोंडा के विधायक
श्रेणी:कांग्रेस के विधायक
श्री संस्थान गौडपदाचार्य मठ गोवा के कवळे नामक स्थान पर स्थित एक मठ है। इसे कवळे मठ भी कहते हैं। यह दक्षिण भारतीय सारस्वत ब्राह्मणों का सबसे पुराना मठ है।

 बाहरी कड़ियाँ 
       
   , , , ,  
    

श्रेणी:हिन्दू संस्थान
श्रेणी:गोवा
श्री सत्य साई ज़िला (   ) भारत के आन्ध्र प्रदेश राज्य का एक ज़िला है। इसका मुख्यालय पुट्टपर्थी है। ज़िले का गठन 4 अप्रैल 2022 को अनंतपुर ज़िले के विभाजान से हुआ था। ज़िले का नाम सत्य साई बाबा पर रखा गया था।

 इन्हें भी देखें 
 पुट्टपर्थी
 अनंतपुर ज़िला
 सत्य साई बाबा

 सन्दर्भ 

श्रेणी:आंध्र प्रदेश के जिले
श्री सत्य साईं विमानक्षेत्र आंध्र प्रदेश स्थित हवाईअड्डा है।

श्री सत्य साई एयरपोर्ट (: , : ) भारत के आंध्र प्रदेश राज्य के पुट्टपर्थी शहर में स्थित है। हवाई अड्डे का नाम आध्यात्मिक गुरु और जनहितैषी, श्री सत्य साईं बाबा के नाम पर रखा गया है। यह एक छोटा हवाई अड्डा है जिसमें वाणिज्यिक विमानों के बजाय चार्टर्ड उड़ानों की सुविधा है। 1990 में आपात स्थितियों के लिए श्री सत्य साई इंस्टीट्यूट ऑफ हायर मेडिकल साइंसेज की सेवा के लिए हवाई अड्डे का उद्घाटन किया गया था। हवाई अड्डे की 1000 मीटर लंबी हवाई पट्टी और टर्मिनल भवन का निर्माण एल एंड टी और ई सी सी द्वारा किया गया था। बाद में बड़े जेट विमान के संचालन को सक्षम करने के लिए रनवे का विस्तार किया गया। 
 इतिहास 
श्री सत्य साईं एयरपोर्ट को श्री सत्य साईं इंस्टीट्यूट ऑफ हायर मेडिकल साइंसेज के लिए आपातकालीन हवाई सेवा प्रदान करने के लिए 24 नवंबर 1990 को खोला गया था और साथ ही साथ गाँव में स्थित सत्य साईं बाबा के आश्रम प्रसन्ति निलयम में आने वाले आगंतुकों के लिए वाणिज्यिक सेवा भी उपलब्ध कराता था। 

2006 तक, श्री सत्य साई हवाई अड्डे पर मुंबई और चेन्नई हवाई अड्डे से इंडियन एयरलाइंस द्वारा संचालित  उड़ानें निर्धारित थीं। 2006 से 2008 तक, इंडियन एयरलाइंस ने पुट्टपर्थी के लिए अपनी हैदराबाद-विशाखापत्तनम सेवाओं के लिए एक ठहराव के रूप में उड़ानों का संचालन किया।  2005 में इंडियन एयरलाइंस ने सप्ताह में तीन बार बैंगलोर के लिए उड़ानों की।  भारतीय कम लागत वाली एयरलाइंस एयर डेक्कन ने १२ नवंबर २००५ को, दिन में दो बार हैदराबाद और चेन्नई से परिचालना शुरू कि।  दिल्ली स्थित चार्टर्ड एयरलाइन जैगसन एयरलाइंस ने भी 2007 में चेन्नई से पुट्टपर्थी के लिए सेवाएं शुरू की, लेकिन 2008 में यह कम्पनी बंद हो गए। किंगफिशर एयरलाइंस के साथ एयर डेक्कन के विलय के बाद, बैंगलोर से पुट्टापर्थी और 2008 तक हैदराबाद-विशाखापत्तनम सेवाओं के बीच रूक कर जाती थी। जब तक पुट्टापर्थी जाने वाली सभी उड़ानें रद्द नहीं कर दी गईं।  यह हवाई अड्डा अब भी श्री सत्य साईं इंस्टीट्यूट ऑफ हायर मेडिकल साइंसेज, पुट्टपर्थी में आपातकालीन उद्देश्यों के लिए जारी है, और शहर आने वाले गणमान्य व्यक्तियों को सेवा प्रदान करता है।

जयपुर स्थित क्षेत्रीय वाहक सुप्रीम एयरलाइंस को दिसंबर 2018 में दो बार दैनिक रूप से विजयवाड़ा और पुट्टापर्थी के बीच राजस्व सेवा शुरू करने के लिए निर्धारित किया गया था, लेकिन इन योजनाओं को पायलट की कमी और भारतीय आम चुनाव से संबंधित कानूनी मुद्दों के कारण अस्थायी रूप से रोक दिया गया था। अप्रैल 2019 तक, एयरलाइन अभी भी मानती है कि सभी कानूनी मुद्दों को मंजूरी मिलने के बाद ये उड़ानें फिर से शुरू हो जाएंगी। 

 एयरलाइंस और गंतव्य 

 सन्दर्भ 

बाह्य कड़ियां

श्री सत्य साईं
श्री सनातन श्रीनिवास पेरुमल मंदिर एक हिंदू मंदिर है जो चेन्नई के अन्ना नगर के पास मुगप्पेयर पश्चिम में स्थित है। इस जगह को मूल रूप से तमिल में "मैगा-पेपरु" के रूप में जाना जाता था जिसका अर्थ है "एक बच्चे के साथ धन्य"। बाद में नाम 'मगप्पेरु' को बोलचाल में बदलकर मोगप्पैर कर दिया गया। यह नाम सनातन श्रीनिवास पेरुमल के कारण है, जिनका विग्रह (मूर्ति) चेन्नई के मुगप्पैर में मंदिर परिसर के नीचे पाया गया था। सनातन श्रीनिवास बच्चों के साथ निःसंतान दंपत्ति को आशीर्वाद देते हैं।

 इतिहास 
लगभग ६५० वर्ष पहले, श्री अरुणाचलम मुदलियार को भगवान विष्णु द्वारा मुगापैर में अपने स्वप्न में स्वयं सनातन श्रीनिवास पेरुमल की मूर्ति  विग्रह के अस्तित्व के बारे में बताया गया था। श्री अरुणाचलम मुदलियार ने मंदिर का निर्माण शुरू किया और आज यह शहर के बीचों-बीच एक विशाल मंदिर है। मंदिर में प्रवेश करते ही एक सात स्तरीय राजा गोपुरम है,सनातन श्रीनिवास सननिधि, सनातन लक्ष्मी सानिधि और अंदल सानिधि। गणपति और अंजनेय के लिए सानिधि भी है।

 सनातन गोपाल पूजा 
इस मंदिर में सनातन गोपाल पूजा की जाती है, जिसमें जोड़े अपनी गोद में सनातन गोपला के विग्रह  मूर्ति को पालने  रखने के लिए बनाए जाते हैं। संतान गोपाल पूजा पूनमणी पर और तिरुवणम, पुनारपोसम, स्वाति, रोहिणी और रेवती के सितारों के साथ सुबह ६:०० से दोपहर १२:०० बजे के बीच की जाती है। पूजा के लेखों में भगवान कृष्ण को अर्पित किया जाने वाला ताम्बूलम, शहद, मक्खन शामिल है, जबकि पूजा करते हुए युगल की गोद में उन्हें रखा जाता है। सनातन गोपाल पूजा करने वाले युगल द्वारा निम्नलिखित स्लोक का पाठ किया जाता है:

देवकीसुत गोविंद वासुदेव जगतपते , धीमहे तन्मय कृष्ण त्वामहं शरणम् गतः,

देवदेव जगन्नाथ गोत्र वृधि करप्रभो,देहिमे तन्मय श्याग्राम आयुष्मानम यशश्रीनाम्।

शोल्क का अर्थ इस प्रकार है:

देवकी के पुत्र गोविंद, वासुदेव इस संसार के पिता हैं, हे कृष्ण मुझे एक पुत्र दो! तुम्हारे आगे मेरा सर्मपण है!

हे सब प्रभुओं के स्वामी! मेरा गोत्र  वंश कई गुना (पैदा होने वाली संतान के माध्यम से) हो सकता है, मुझे जल्द से जल्द एक पुत्र  दो जो लंबे समय तक प्रसिद्धि के साथ जीवित रहे।

दंपति को प्रसाद के रूप में शहद और मक्खन दिया जाता है, जिन्हें प्रतिदिन पूजा के बाद नियमित रूप से प्रसाद लेना होता है। अच्छे परिणाम के लिए उन्हें ४८ दिनों के लिए दैनिक आधार पर श्लोक को सुनाना भी आवश्यक है।

 संदर्भ 

 सनातन श्रीनिवास मंदिर

श्रेणी:चेन्नई के हिन्दू मंदिर
देश के पांचवे कुंभ के रूप मे "राजिम-कुंभ" को देश के विशिष्ट साधु संतो ने अपनी मान्यता प्रदान की है। यह इस ऎतिहासिक नगरी राजिम का सौभाग्य है। नवापारा नगर मे मां दुर्गा के अनेक मंदिर है। जिनमे लटर्रापारा बजरंग चौक मे स्थित श्री सिंहवासिनी दुर्गा मंदिर उनमे से एक है। बताया जाता है कि लटर्रापारा मे 70-80 वर्ष पुराना श्री हनुमान मंदिर एक छोटे से चबुतरे मे स्थित था। सन 1962 से निरंतर लटर्रापारा मे कवांर नवरात्रि मे सार्वजनिक दुर्गोत्सव समिति का गठन कर मां दुर्गा का आदमकद आकर्षक प्रतिमा स्थापित की जाती है।

श्रेणी:हिन्दू तीर्थ स्थल
श्री सिटी ( ) भारत के आन्ध्र प्रदेश राज्य के चित्तूर ज़िले में स्थित एक व्यापारिक बस्ती है। इसकी स्थापना सन् २००८ में एक विशेष आर्थिक क्षेत्र के रूप में करी गई थी और कई बहुराष्ट्रीय कंपनियों की शाखाएँ व कारखाने यहाँ पर स्थित हैं।"     ,"    ,  , 2017,  9781787012394"   ,  ,"     ,  , , 2007"      ,  1956-1990,"        . 8, .   (),    , , ,  , 2016

 इन्हें भी देखें 
 चित्तूर ज़िला

 सन्दर्भ 

श्रेणी:चित्तूर जिला
श्रेणी:आन्ध्र प्रदेश के नगर
श्रेणी:चित्तूर ज़िले के नगर
अंगूठाकारछत्तीसगढ के श्री सिध्देऋर महादेव मंदिर
छत्तीसगढ के रायपुर जिला मुख्यालय से 70 किमी की दूरी पर बलौदा बाजार तहसील मुख्यालय से 15 किमी की दूरी पर ग्राम पलारी मे एक प्राचीन शिव मंदिर स्थित है इसे ही सिध्देश्चर मंदिर के नाम से जाना जाता है। मंदिर की स्थापना बाल समुंद तालाब के निकट की गई है। मंदिर के निर्माण का समय 8-9वीं शताब्दी के मध्य माना जाता है। मंदिर के निर्माण की प्रक्रिया एक उत्कृष्ट वास्तुकला का उदाहरण है। मंदिर निर्माण की प्रक्रिया मे स्थानीय एवं पूरी तरह से देशी शैली का उपयोग किया गया है जो अपने आप मे एक आश्चर्यजनक तथ्य है।

इस स्थानीय शैली मे मंदिर का निर्माण विशिष्ट प्रकार से किया गया है जिसके अंतर्गत सबसे पहले मंदिर के स्थान का चयन कर उस स्थान पर गुंबद के आकार के छेनो (गोबर के कंडो) को व्यवस्थित कर उसके ऊपर चिकनी मिट्टी की मोटी तहो को चढाया गया तथा इस मिट्टी मे विभिन्न प्रकार की आकृतिया बनाई गई एवं ईटो की कटिंग की गई। तत्पश्चात अंदर की ओर रखे गए छेनो मे आग लगा दी गई। इस प्रकार पूरे मंदिर के ढांचे को पकाया गया और छेनो की राख को मंदिर मे गर्भगृह के पत्थर के द्वार से बाहर निकाला गया। जिस प्रकार कुम्हार अपने मिट्टी के बर्तनो एवं अन्य मिट्टी की सामग्रियो को पकाकर तैयार करता है ठीक उसी प्रकार यह मंदिर भी तैयार किया गया। इस प्रकार की मंदिर निर्माण की प्रक्रिया और कही भी सुनने या देखने को नही मिलती है। अत: यह छत्तीसगढ के साथ साथभारत का भी एक अनोखा मंदिर है जो अपनी विशिष्ट निर्माण शैली के लिये जाना जाता है।

मंदिर का गर्भगृह पत्थरो से निर्मित है तथा गर्भगृह के दोनो ओर गंगा-जमुना देवी की कलात्मक मुर्तियो का अंकन है। मंदिर का शिखर ध्वस्त हो गया था जिसका जीर्णोध्दार किया गया है। मंदिर के मंडप का निर्माण भी बाद मे किया गया है। नदी देवी गंगा एवं जमुना के पास छत्रधारिणी परिचायिकाओ का भी सुंदर अंकन है। मंडप मे एक नदी की मुर्ति की स्थापना है। गर्भगृह के द्वार पर विभिन्न प्रकार की मुर्तियो का कलात्मक अंकन है। गर्भगृह बाह्य भित्तियो पर विभिन्न प्रकार की अलंकृत मुर्तियो का अंकन किया गया है। जिनमे से प्रमुख थे गणेश, सिंह, हाथी एवं कीर्ति मुखो की अधिकता है। इन सभी प्रकार की मुर्तियो एवं आकृतियो को मिट्टी को काटकर बनाया गया है जो अपने आप मे विशिष्टता लिये हुए है।

पलारी का उक्त सिध्देश्वर महादेव मंदिर अपनी स्थानीय मंदिर निर्माण शैली एवं स्थापत्य की दृष्टि से देखा जाए तो छत्तीसगढ मे पलारी का यह मंदिर पर्यटको को अपनी ओर आकर्षित करने की सभी विशेषताए अपने मे समेटे हुए है। आवश्यकता केवल इस बात की है कि इस स्थान का प्रचार प्रसार हो ताकि लोगो को यह पता लग सके कि इस प्रकार का विशिष्ट मंदिर भई है जो प्रकृति के झंझावातो को भी सहते हुए 1100 वर्षो से अडिग खडा है।

श्रेणी:छत्तीसगढ़ में हिन्दू मन्दिर
श्री सीता रामचन्द्रस्वामी मंदिर तेलंगाना राज्य के भद्राचलम में गोदावरी नदी के तट पर स्थित भगवान राम का प्रसिद्ध मंदिर है। भद्राचलम में स्थित होने के कारण इसे भद्राचलम् मंदिर भी कहा जाता है। हिन्दू मान्यताओं में यह गोदावरी के दिव्यक्षेत्रों में से एक है और अपने महत्व के कारण इसे "दक्षिण अयोध्या" भी कहा जाता है।"     ,"    ,  , 2017,  9781787012394"      ,  1956-1990,"        . 8, .   (),    , , ,  , 2016

 इन्हें भी देखें 
 राम
 गोदावरी नदी
 भद्राचलम
 अयोध्या
 भद्राचलम रामदासु

 संदर्भ 

श्रेणी:तेलंगाना में हिन्दू मन्दिर
श्रेणी:राम मन्दिर
श्रेणी:भद्राद्री कोठागुडम ज़िला
श्री सीमेंट एक भारतीय सीमेंट निर्माता है, जिसकी स्थापना 1979 में ब्यावर, राजस्थान में हुई थी। अब इसका मुख्यालय कोलकाता में है और यह भारत की तीसरी सबसे बड़ी सीमेंट उत्पादक   और बाजार पूंजीकरण के अनुसार दूसरी सबसे बड़ी सीमेंट की कंपनी है। 

 संदर्भ 

श्रेणी:बंबई स्टॉक एक्स्चेंज में सूचित कंपनियां
श्री सोमनाथ संस्कृत विश्वविद्यालय () गुजरात के सौराष्ट्र विभाग में गीर-सोमनाथ जिले में स्थित एक विश्वविद्यालय है। यह गुजरात राज्य का एकमात्र संस्कृत विश्वविद्यालय है। पूर्णता गौरवाय (गौरव के लिए पूर्णता) ये विश्वविद्याल का ध्येयसूत्र है। इस विश्वविद्यालय का व्याप सम्पूर्ण गुजरातराज्य में है। अतः वह सम्पूर्ण राज्य में कहीं भी संशोधन केन्द्र और शैक्षणिक केन्द्र का प्रस्थापन कर सकता है। सम्पूर्ण राज्य में पैंतीस से अधिक (३५) महाविद्यालय इस विश्वविद्याल से सम्बद्ध हैं।

इसकी स्थापना १ अप्रैल २००५ को की गयी थी। यह गुजरात का राज्य-विश्वविद्यालय है जिसमें शिक्षा का माध्यम संस्कृत है। शास्त्री (..), शिक्षाशास्त्री (..) और आचार्य (..) पाठ्यक्रमों के अलावा इस विश्वविद्यालय ने पूरे गुजरात में केन्द्र स्थापित किए हैं जहाँ से मन्दिर प्रबन्धन, पौरोहित्य, ज्योतिष, वास्तुशास्त्र, योग, बोलचाल की संस्कृत आदि में डिप्लोमा और सर्टिफिकेट पाठ्यक्रम चलाए जाते हैं। यहाँ की यज्ञशाला में प्रतिदिन यज्ञ होता है। इसके पुस्तकालय का नाम 'शारदा भवन' है जिसमें ७ हजार से आधिक पुस्तकें हैं। यहाँ निःशुल्क छात्रावास सुविधा प्रदत्त है।

बाहरी कड़ियाँ
श्री सोमनाथ संस्कृत विश्वविद्यालय का जालघर

श्रेणी:संस्कृत विश्वविद्यालय
श्रेणी:गुजरात के विश्वविद्यालय
श्री स्थानेश्वर महादेव मन्दिर कुरुक्षेत्र की पावन धरती पर स्थित है। लोक मन्यता है कि महाभारत के युद्ध से पूर्व भगवान श्री कृष्ण ने अर्जुन समेत यहा भगवान शिव की उपासना कर अशिर्वाद प्राप्त किया था। इस तिर्थ की खासियत यह भी है कि यहा मन्दिर व गुरुद्वरा एक हि दिवार से लगते हैं। यहा पर हजारो देशी विदेशी पर्यटक दर्शन हेतु आते हैं

 सन्दर्भ 

श्रेणी:हरियाणा में हिन्दू मन्दिर
श्रेणी:कुरुक्षेत्र
स्वामीनारायण मंदिर, कराची (देवनागरी: श्री स्वमिनरयन मन्दिर, कराची, : ) एक हिंदू मंदिर कि नरनरायन देव स्वामीनारायण सम्प्रदाय की गदी के अंतर्गत आता है और केवल पाकिस्तान में स्वामीनारायण मंदिर है। मंदिर का आकार और हाते का बाग़ीचा के लिए उल्लेखनीय है, पर  कराची शहर में बन्दर
रोड पर.

श्रेणी:पाकिस्तान में हिन्दू मन्दिर
केंद्रअंगूठाकारश्री स्वांगिया माता

स्वांगियां  राजस्थान के जैसलमेर में (यदुवंशी) भाटी राजवंश ने चारणकुल में जन्मी देवी को शक्ति का प्रतीक मानते हुए वहां के लोगो ने कुलदेवी रूप में स्वीकार किया। स्वांगियां जिसे आवड़ माता के नाम से भी जाना जाता है, भाटी राजवंश की गौरवगाथाओं के साथ अनेक चमत्कारी घटनाएँ इनके साथ जुड़ी है।

सन्दर्भ

 इन्हें भी देखें 
 दुर्गा माता
  तनोट माता
श्री स्वामिनारायण मन्दिर भारत के गुजरात राज्य के बोटाद ज़िले के गढड़ा शहर में स्थित एक नगर है। इसका निर्माण श्री स्वामिनारायण ने  स्वयं करा था। निर्माण और मूर्ति स्थापना 9 अक्तूबर 1828 में पूर्ण हुए।

 इन्हें भी देखें 
 स्वामिनारायण
 गढड़ा
 बोटाद ज़िला

 सन्दर्भ 

श्रेणी:स्वामिनारायण मन्दिर
श्रेणी:गुजरात में हिन्दू मन्दिर
श्रेणी:बोटाद ज़िला